stanford-oval/wikipedia huggingface dataset:
חמצון בטא
התהליך > צריכת חומצות שומן מהמזון

תוצרי המזון וביניהם גם טריגליצרידים אשר מגיעים למעי הדק מפורקים על ידי סדרה של אנזימים ונספגים בדופן אפיתל המעי. בעוברם את האפיתל הם נבנים מחדש כטריגליצריד ונארזים בליפופרוטאינים מיוחדים שנקראים כילומיקרונים ומשונעים בזרם הדם אל תאי הגוף. בהגיעם אל התאים, מפורקים הכילומיקרונים וחומצות השומן מועברות אל פנים התא.
התהליך > המעבר למיטוכונדריה

בעוברן את קרום התא מגיעות חומצות השומן לציטוזול התאי ומיד מגיבות עם קואנזים A ויוצרות מולקולת אציל קואנזים A אשר נחוצה לתהליך חמצון בטא. ריאקציה זו דורשת השקעה של אנרגיה ולכן מולקולת ATP אחת מנוצלת בתהליך. אולם מולקולות האציל קואנזים A אינן מסוגלות להיכנס אל תוך פנים המיטוכונדריה, מפני שהן אינן מצליחות לחדור את הקרום הפנימי שלהן. המעבר למיטוכנדריה מתאפשר אם כך הודות למולקולת הקרניטין, אשר מגיבה עם האציל קואנזים A ליצירת מולקולת אציל קרניטין. ריאקציה זו מזורזרת בנוכחות האנזים קרניטין אציל טְרַנְסְפֵרַאז I. אציל קרניטין חודרת את הקרום הפנימי ובתוך חלל המיטוכונדריה חוזרת לצורת אציל קואנזים A בנוכחות האנזים אציל טרנספראז II.
כעת מולקולות האציל קואנזים A מתחילות את חמצון הבטא בפועל.
התהליך > תהליך החמצון

כאמור, מטרת העל של התהליך הזה היא לבצע חיתוכים של מולקולות אצטיל קואנזים A על מנת לנצל אותן במעגל קרבס לצורך הפקת אנרגיה. לתהליך ארבעה שלבים:
סילוק זוג מימנים מחומצת השומן ויצירת קשר כפול זמני מסוג טראנס בין פחמן האלפא לבין פחמן הבטא.
ריאקציה זו מתרחשת הודות לאנזים אציל קואנזים A דֵהִידְרוֹגֵנָאז והמטבוליט שמתקבל נקרא טְרַאנְס-Δ אֶנוֹאִיל קואנזים A.
אנזים זה נעזר במולקולה נשאית האלקטרונים FAD המשמשת לו כקואנזים. זהו השלב החשוב ביותר אשר קובע את קצב התהליך כולו.
הכנסת מולקולת מים באמצעות האנזים אֶנוֹאִיל הִידְרַטָאז, דבר הגורם לפתיחת הקשר הכפול וקבלת מולקולת הִידְרוֹקְסִיאָצִיל קואנזים A.
הוצאת מימנים נוספת, הפעם בעזרת מולקולה נשאית האלקטרונים NAD והאנזים בטא הידרוקסיאציל קואנזים A דהידרוגנאז לקבלת המטבוליט קֵטוֹאִצִיל קואנזים A.
חיתוך מולקולת קואנזים A בעזרת האנזים תִּיאוֹלִאז מתוך מולקולת קטואציל קואנזים A. דבר הגורם לחומצת השומן להקצר בשני פחמנים. אצטיל קואנזים A מנוצל במעגל קרבס בעוד שחומצת השומן הנותרת חוזרת על אותו התהליך מהתחלה כאשר היא נדחסת עם קואנזים A, לקבלת אציל קואנזים A חדשה בנוכחות אותו התיאולאז (ראו איור).
התהליך > חמצון בטא בחומצות שומן בלתי רוויות

התהליך אשר מפורט לעיל מתרחש במצב האידיאלי בו חומצת השומן היא רוויה, כלומר ללא נוכחות של קשרים כפולים בין הפחמנים המרכיבים אותה. אולם רוב חומצות השומן בטבע הן בלתי רוויות, כלומר בעלות אחד או יותר קשרים כפולים. נוכחות של קשרים כפולים אינה מהווה בעיה בתנאי שהקשר הכפול הוא מסוג טראנס, מפני שקשר מסוג זה מתקבל באופן טבעי לאחר השלב הראשון בתהליך. הבעיה תיווצר אם הקשר הכפול הוא מסוג ציס, מפני שהאנזים אנואיל הידרטאז (האנזים אשר מכניס מולקולת מים) אינו מסוגל לתפקד במצב כזה. בשביל להתגבר על הבעיה מגיע האנזים אֶנוֹאִיל קואנזים A אִיזוֹמֵרָאז אשר משנה את מצב הציס למצב טראנס ובכך מאפשר את המשך החמצון.
התהליך > חמצון בטא לחומצות שומן בלתי זוגיות

תהליך הפירוק של חומצות שומן בעלות מספר פחמנים אי זוגי מתבצע באופן זהה לתהליך אשר מתבצע עבור חומצות שומן זוגיות עד לשלב האחרון בו נותרת חומצת שומן בודדת בעלת שלושה פחמנים שנקראת פְּרוֹפְּיוֹנִיל קואנזים A. חומצת שומן זו אינה יכולה להיכנס למעגל קרבס אשר דורש מולקולות אצטיל קואנזים A בלבד אשר מתקבלות אך ורק בתום חמצון בטא לחומצות שומן זוגיות. ולכן לטובת ניצול הפרופיוניל קואנזים A מגיע האנזים פְּרוֹפְּיוֹנִיל קואנזים A קָרְבּוֹקְסִילָאז אשר תוך השקעת מולקולת ATP וביקרבונט הופך אותה למולקולת מַתִיל מָלוֹנִיל קואנזים A. מולקולה זו מיד הופכת לסוּקְסִינִיל קואנזים A על ידי האנזימים מַתִיל מָלוֹנִיל קואנזים A אֵפִּימֵרָאז ומוּתָאז בריאקציה עוקבת, אשר יכולה להיכנס כעת ישירות למעגל קרבס בתור אחד מהמטבוליטים שלו (ראו איור).
התהליך > חמצון בטא של חומצות שומן ארוכות מאוד

חמצון חומצות שומן ארוכות מאוד (למעלה מ-18 פחמנים) מתחיל בציטוזול בפראוקסיזומים. החמצון הזה מתרחש עד לשלב שבו חומצות שומן מגיעות לאורך של 18 פחמנים. בשלב הבא משונעות חומצות השומן הללו למיטוכונדריה ומשם ממשיך התהליך כפי שפורט.
בקרה על התהליך

הבקרה על חמצון בטא מתחלקת למספר סוגים:
בקרה הורמונלית - נוכחות הורמון הגלוקגון גורמת לזירוז תהליך חמצון בטא על ידי הפעלת אנזים הליפאז בתאי השומן וקרניטין אציל טרנספראז I בתאי הגוף. מנגד, נוכחות האינסולין גורמת להאטת תהליך החמצון על ידי דיכוי האנזימים הנ"ל.
בקרה מטבוליטית - יצור עודף של מולקולות התוצר אצטיל קואנזים A, גורם לעיכוב בהיזון חוזר על האנזים תיאולאז ובכך מאט את תהליך החמצון כולו.
עודף NADH - עודף של מולקולות נשאיות האלקטרונים NAD במצב המחוזר שלהן מונע מהאנזים השלישי בתהליך - בטא הידרוקסיאציל קואנזים A דהידרוגנאז לתפקד כראוי, דבר אשר יגרום להאטה עד לכדי עצירת תהליך החמצון.
ראו גם

חומצת שומן
מעגל קרבס
לקריאה נוספת

Albert L. Lehninger, Principles Of Biochemistry 4th edition 631-650
| מטבוליזם |
| --- | --- | --- |
| נשימה תאית | גליקוליזה • מעגל קרבס • זרחון חמצוני |  |
| מסלולים נוספים | גלוקונאוגנזה • גליקוגנזה • גליקוגנוליזה • מסלול הפנטוז פוספט • מעגל קורי • מעגל האוריאה • חמצון בטא • תסיסה   מעגל קלווין • מעגל הגליוקסילט • פוטוסינתזה • ניטריפיקציה |  |
| תרכובות עיקריות | גלוקוז • פירובט • NAD • כלורופיל |  |
| מגוון מטבולי | אורגניזם אווירני • אורגניזם אל-אווירני • הטרוטרוף • אוטוטרוף |  |
תהליך חמצון הבטא של חומצת השומן בעלת 16 פחמנים פלמיטט לחומצת שומן בעלת 14 פחמנים חומצה מיריסטית ואצטיל קואנזים A, כשפחמן האלפא והבטא מסומנים באדום. תוצרי הביניים בתהליך כתובים בשחור, האנזימים כתובים בכחול ונשאי האלקטרונים יחד עם קואנזים A והמים מסומנים בירוק
מסלול הפיכת מולקולת הפרופיוניל קואנזים A לסוקסיניל קואנזים A, שהיא אחד מתוצרי הביניים של מעגל קרבס. כל תוצרי הביניים כתובים בשחור, האנזימים כתובים בכחול וניצול מולקולת ה-ATP יחד עם הביקרבונט כתובים בירוק
אנפנמן

| --- | --- |
  אנפנמן
 סוגה:  קודומו

 מאנגה
 יוצר:  טאקאשי יאנאסה
 הוצאה:  Froebel-kan
 קהל יעד:  קודומו
 תקופת הפרסום המקורית:  1973 – 2013

 אנימה
 אורך פרק:  12 דקות
 במאי:  אקינורי נאגהאוקה  שונג'י אוקה
 אולפני אנימציה:  Telecom Animation Film
 רשת שידור:  NTV (יפן)
 תקופת שידור מקורית:  3 באוקטובר 1988 – הווה
 מספר הפרקים:  1,320
אנפנמן (ביפנית: アンパンマン, באנגלית: Anpanman) הייתה סדרת מאנגה ואנימציה יפנית אשר נוצרה במקור כסדרת מאנגה על ידי טאקאשי יאנאסה משנת 1973 ועד מותו בשנת 2013. משנת 1988 ועד היום משודרת בטלוויזיה היפנית גרסת אנימה שמתבססת על עלילת סדרת המאנגה, אשר היא אחת מסדרות האנימה הפופולריות ביותר בקרב ילדים צעירים ביפן. הסדרה עוקבת אחר עלילותיו של אנפנמן, סופר גיבור עם ראש אנפן (מאפה מתוק יפני אשר לרוב ממולא בריבה), אשר מגן על העולם מפני חיידק אנתרופומורפי רשע בשם באיקינמן.
לזיכיון יש קו מוצרים עצום. הדמויות של הסדרה מופיעות כמעט על כל מוצר לילדים ביפנים, כולל מבגדים, משחקים אלקטרוניים, צעצועים, ואפילו מוצרי מזון. ב-26 בספטמבר 2006 מכרו הספרים בסדרה מעל ל-50,000 עותקים ביפן.
על פי מחקר שנערך ביפן בשנת 2005 אנפנמן הייתה הדמות הפופולרית ביותר בקרב ילדים עד גיל 12.
במזרח התיכון שודרה הסדרה במספר מדינות בעולם הערבי בדיבוב לערבית תחת השם "אל-ראפף אל-אג'יב" (בתרגום חופשי לעברית "הלחמנייה המדהימה").
הערות שוליים

↑  "「アンパンマン」、シリーズで5000万部突破". Shinbunka.
יעקב ברדוגו

| --- | --- |

 לידה:  23 במרץ 1965 (בן 59) לוד, ישראל 
 מדינה:  ישראל ישראל
 השכלה:  אוניברסיטת תל אביב 
 מעסיק:  גלי צה"ל, עכשיו 14 
 קישורים חיצוניים
 פייסבוק:  jbetgar
 טוויטר (X):  bardugojacob
 
יעקב ברדוגו עם אבי ניסנקורן באירוע "שבתרבות" בחולון עם נחמה דואק
יעקב ברדוגו (נולד ב-23 במרץ 1965) הוא מגיש ופרשן פוליטי בערוץ עכשיו 14 וברדיו גלי ישראל, שימש כפרשן פוליטי ומנחה אקטואליה בגלי צה"ל וכבעל טור בישראל היום. כיהן כמנכ"ל מרכז השלטון המקומי בישראל וכמנכ"ל מפעל הפיס. איש עסקים ועורך דין במקצועו.
ביוגרפיה

ברדוגו נולד בלוד, בנה הצעיר של משפחה דתית בת שישה ילדים. הוריו, ילידי מקנס שבמרוקו, היגרו ב-1948 למרסיי, צרפת, שם גם נולד בנם הבכור ושנה לאחר מכן עלו לישראל.
למד במדרשית נעם בפרדס חנה. לאחר שירות צבאי בחיל המודיעין (בין היתר ביחידה 8200), השלים תואר ראשון במדעי המדינה באוניברסיטת תל אביב, ובהמשך השלים תואר ראשון במשפטים במכללת רמות משפט ואוניברסיטת תל אביב. התמחה אצל עו"ד אמנון זכרוני, וב-1997 קיבל רישיון לעריכת דין. במסגרת לימודיו באוניברסיטת תל אביב היה פעיל חברתי ונבחר ליו"ר סטודנטיון, תא הסטודנטים של המחנה הלאומי באוניברסיטה. ב-1988 היה מועמד המחנה הלאומי לראשות אגודת הסטודנטים, אך לא נבחר למועצת האגודה.
ברדוגו היה מנהל פרויקט שיקום שכונות בלוד, ובהמשך היה סמנכ"ל החברה למשק וכלכלה. בשנים 1990–1994 שימש מנכ"ל מרכז השלטון המקומי. לאחר מכן מונה למנכ"ל החברה למשק וכלכלה.
כמקורבו של דוד לוי, הצטרף ברדוגו למפלגת גשר שהקים לוי, ולקראת הבחירות לכנסת הארבע עשרה שובץ במקום ה-41 ברשימת הליכוד-גשר-צומת. המפלגה המאוחדת זכתה ב-32 מנדטים והוא לא נכנס לכנסת. לאחר מכן מונה על ידי לוי, בתקופת כהונתו כשר החוץ, לנהל מטעמו את המשא ומתן עם הפלסטינים. בשנת 1997 מונה למנכ"ל מפעל הפיס, וכיהן בתפקיד זה עד לשנת 2000. לאחר פרישתו מהתפקיד, החל לשמש כיועץ לפיתוח עסקים בחברת דנקנר השקעות.
במאי 2006 האגודה למען החייל שכרה את שירותיו כיועץ לענייני קבלת תמיכות והגרלות, והוא קיבל ממנה עמלה בסך 1.2 מיליון ש"ח תמורת שירותיו, שעיקרם חידוש ההסכם של האגודה עם מפעל הפיס. מבקר המדינה, מיכה לינדנשטראוס, מתח ביקורת על האגודה עקב התקשרות זו.
ברדוגו עסק בעיקר בתחום הנדל"ן, וכן שימש יועצו של איש העסקים מרטין שלאף, שאותו ייצג בעסקאות בתחום המלונאות וההימורים. כמו כן היה בעלים של חברות שונות (כגון חברת ההלבשה לילדים סולוג). בין היתר הוא שותף בבעלות על בית משרדים ברחוב ראול ולנברג בתל אביב.
ביוגרפיה > ברדיו

במהלך השנים החל לשמש כפרשן פוליטי בתוכניות טלוויזיוניות ופאנלים. בעת שאבי בניהו פיקד על גלי צה"ל החל ברדוגו לשדר תוכנית אקטואליה שבועית עם העיתונאי איתן ליפשיץ. במהלך 2008 השעה את עצמו משידור עקב חקירה משטרתית שנוהלה נגד מפעל הפיס ואשר נסגרה כעבור שנה. בשנת 2013 חזר לשדר בגלי צה"ל ומונה על ידי מפקד התחנה החדש ירון דקל כפרשן פוליטי. הוא החל להגיש את התוכנית "מחשבות בע"מ" בתחנה, כמגיש קבוע לצד איתן ליפשיץ ומשה שלונסקי, ששידרו עמו לסירוגין עד לפטירתו של ליפשיץ. בנוסף החל לשדר פינה קבועה בתוכנית האקטואליה היומית לצד ירון וילנסקי. בחודש אפריל 2016 החל להגיש באופן קבוע לצדו את התוכנית "וילנסקי את ברדוגו". בתקופה זו נמתחה עליו ביקורת בשל זיהוי מובהק וקידום עמדות ומסרים של מפלגת הליכוד וראש הממשלה בנימין נתניהו.
בינואר 2019 זומן על ידי מפקד גלי צה"ל שמעון אלקבץ לשיחת הבהרה, לאחר שראיין את מירי רגב בדף הפייסבוק שלה תוך שהוא משבח אותה, במסגרת מסע הבחירות שלה לקראת הפריימריז.
בחודש נובמבר 2019 הגיש ניר חפץ תביעה בסך חצי מיליון ש"ח נגד ברדוגו, בטענה כי פרסם עליו לשון הרע והפר את פרטיותו. בתביעה, נטען כי ברדוגו פרסם בקבוצת וואטסאפ בשם "אחדות בליכוד" צילום מתוך מסמך הקשור לחפץ, תוך הפרת צו איסור פרסום. ברדוגו הכחיש.
ב-10 בפברואר 2022 הודח מהגשת התוכנית "וילנסקי את ברדוגו". הוצע לו לשדר תוכנית חדשה בגל"צ, אך הוא סירב לכך. למחרת התפטר בשידור חי של התחנה גם מהגשת התוכנית "מחשבות בע"מ", לאחר שתקף במונולוג ארוך את גלי צה"ל. באוקטובר 2022 הגיש ברדוגו תביעה על סך כ–547 אלף ש"ח נגד משרד הביטחון, שר הביטחון, בני גנץ, וממלאת מקום מפקד גלי צה"ל, גלית אלטשטיין, בטענה שהביאו לסיום העסקתו בגלי צה"ל משיקולים פוליטיים.
באפריל 2022 החל להגיש יחד עם דני זקן את תוכנית האקטואליה היומית "רבע לחמש" בתחנת הרדיו גלי ישראל. במרץ 2023, לאחר שדני זקן מונה לממלא מקום מפקד גלי צה"ל, לא נמצא לו מחליף קבוע, וכיום ברדוגו מגיש את התוכנית יחד עם דורון כהן או פרופסור משה כהן-אליה.
ביוגרפיה > בטלוויזיה

החל מינואר 2020 מונה ברדוגו לפרשן הפוליטי של ערוץ עכשיו 14, ומדצמבר 2021 הוא מגיש את התוכנית השבועית אולפן חמישי בערוץ. ביוני 2022 הגיש את התכנית היומית "שבע" בעכשיו 14 לצדה של טל מאיר ומאוחר יותר עם איתמר פליישמן. ממרץ 2023 הגיש לבדו את התוכנית עד מאי באותה שנה, אז הפסיק להגיש את התוכנית.
הופעתו ב-1 במרץ 2023 בערוץ 14 לצד אשת התקשורת שרה ב"ק עוררה הדים, כשחיזק את טענתה שמאחורי תנועת המחאה שמתנגדת לרפורמה המשפטית של הממשלה עומד ארגון ה-CIA.
ביוגרפיה > בעיתונות

ברדוגו פרסם טור שבועי בעיתון "ישראל היום". פרסום הטור הופסק באוקטובר 2023 במהלך מלחמת חרבות ברזל.
ביוגרפיה > קשריו עם בנימין נתניהו

בתחילת דרכו הפוליטית של ברדוגו, בפברואר 1993, התלונן נגדו חבר הכנסת בנימין נתניהו במשטרה, בטענה למעורבותו בפרשת הקלטת הלוהטת. התיק נסגר לאחר שלושה חודשים עקב חוסר ראיות. בהמשך נוצרו קשרים הדוקים בין נתניהו לברדוגו.
במסגרת תביעה שהגיש ניר חפץ נגד ברדוגו, הגיש חפץ תצהיר בו טען כי ברדוגו הפך למגיש קבוע בגלי צה"ל בעקבות התערבות ישירה של נתניהו.
בדצמבר 2022 פורסם שברדוגו משמש כ"נציג נתניהו" במשא ומתן הקואליציוני לקראת הקמת ממשלת ישראל השלושים ושבע, במקביל לשידוריו בערוץ "עכשיו 14". בהמשך החודש פרסם העיתונאי עמית סגל שנתניהו הציע לברדוגו לכהן כשר בממשלתו, אך הוא סרב. מאוחר יותר ברדוגו עצמו אישר זאת.
פעמים רבות טענו אנשי ציבור ופרשנים שבפעילותו באמצעי התקשורת משמש ברדוגו שופר להעברת מסרים של נתניהו. לטענות אלה הגיב ברדוגו "כשלא יכולים להתמודד איתך אז משמיצים אותך". ב-17 באוקטובר 2024 פרסם ברדוגו טור דעה באתר "עכשיו 14", והתברר שזהו למעשה דף מסרים שקיבל, שנכללו בו הוראות מה עליו לומר (למשל: "אתה חייב לדבר שאין כאן מקריות").
ביוגרפיה > הליכים משפטיים

בפברואר 2025 נפסק בתביעת דיבה כי ברדוגו הוציא את דיבתו של רביב דרוקר כשהתייחס לטור שלו בשנת 2021 בשידור בגלי צה"ל, והציג מצג שווא כאילו דרוקר סחט את שר הביטחון דאז בני גנץ. בפסיקה נקבע שברדוגו ואחרים הטעו את המאזינים והציגו מצג שווא מעוות, ועל כן יפצו את דרוקר בסכום של 150 אלף ש"ח. לגבי ברדוגו נפסק כי הפרסום שלו נעשה "בכוונה לפגוע", ועל כן הוטל עליו לפצות את דרוקר באופן אישי ב-50 אלף ש"ח ועוד 10,000 ש"ח הוצאות. עוד הוטל על גלי צה"ל פיצוי של עוד 50 אלף שקלים כפיצוי ו-10,000 שקלים הוצאות. במרץ 2025 נפסק של ברדוגו לפצות את ניר חפץ ב-100 אלף ש"ח בגין לשון הרע ופגיעה בפרטיות, בתוספת 17,700 ש"ח שכר טרחת עורך דין.
חיים אישיים

ברדוגו נשוי, ואב לבת ולבן, מתגורר בשכונת המשתלה שבצפון תל אביב.
אגם מלח

ימת המלח הגדולה ביוטה, ארצות הברית (צילום משנת 2003).
אגם מלח הוא אגם מים סגור המכיל ריכוז גבוה של מלחים, לרוב נתרן כלורי (מלח בישול), ומינרלים מומסים אחרים, ברמה גבוהה באופן משמעותי יחסית לאגמים אחרים. ההגדרה המקובלת לאגם מלח היא אגם המכיל לפחות שלושה גרם מלח לכל ליטר מים (כלומר 0.3% ומעלה).
חלק מהאגמים מכילים ריכוז מלח שהוא גבוה אף יותר ממי הים, ואלו מוגדרים גם כ"אגם היפר-מלוח" (Hypersaline lake). סיווג אפשרי לאגמים על פי אחוז המלח בהם:
אגמי מלח נוצרים כאשר מים המכילים מלחים ומינרלים, זורמים אל אזור סגור ללא מוצא של האגם, ונשארים בו בלי אפשרות לזרום הלאה. המים מתאדים בהדרגה, ובאגם נותרים המלחים המומסים, דבר שמעלה את רמת המליחות של האגם. דוגמאות לאגמי מלח ניתן למצוא בים המלח בישראל, ובאגם המלח בסנטה פולה, בספרד.
אגמי מלח משמשים לעיתים קרובות לתעשיית ייצור והפקה של מלחים ומינרלים. בשל האוסמולריות הגבוהה השוררת באגמים אלו, מעטים מיני היצורים המסוגלים לגדול בהם, עד שבאגמים מלוחים במיוחד ניתן למצוא אך ורק מיני חיידקים הלופיליים ("אוהבי מלח").
אם כמות המים הזורמת לאגם נמוכה מכמות המים המתאדה ממנו מדי שנה, עשוי האגם להתייבש בהדרגה ואף להפוך למדבר מלח.
לקריאה נוספת

Hammer, U. T. (1986), "Saline Lake Ecosystems of the World". Springer (קריאת הספר בתצוגה מקדימה באתר "גוגל ספרים" )
הערות שוליים

↑  Zoutmeren aan de Costa Blanca, Las Colinas Dreams (באנגלית)
| --- | --- |
בקרת זהויות :  NLI: 987007530014705171  BnF: cb12010925g (data)  GND: 4178996-9  LCCN: sh90003457  NKC: ph831519
Claymore

| --- | --- |
 
קליימור
 סוגה:  פעולה, פנטזיה, אימה

 מאנגה
 יוצר:  נוריהירו יאגי
 הוצאה:  Shueisha (ביפן)   VIZ Media (באמריקה הצפונית)
 התפרסם לראשונה במגזין:  יפן Monthly Shōnen Jump לשעבר Weekly Shōnen Jump כיום Jump Square
 קהל יעד:  שונן
 תקופת הפרסום המקורית:  מאי 2001 – דצמבר 2014
 מספר הכרכים שהתפרסמו:  27 כרכים

 אנימה: קליימור
 אורך פרק:  23 דקות
 במאי:  הירויוקי טנקה
 אולפני אנימציה:  Madhouse
 רשת שידור:  יפן NTV
 מדבבים בשפה העברית:  אין
 תקופת שידור מקורית:  יפן 3 באפריל 2007 – 25 בספטמבר 2007
 מספר העונות:  1
 מספר הפרקים:  26
קליימור (יפנית: クレイモア; Kureimoa/Claymore), היא סדרת מאנגה שנוצרה על ידי נוריהירו יאגי ופורסמה לראשונה ביפן במאי 2001.
עלילת הסדרה אשר מתרחשת בעולם השרוי בחושך וכאוס על ידי יצורים אפלים הנקראים יומה(妖魔) מתמקדת במסעה של קלייר, לוחמת של ארגון קליימור (Claymore) המביס יומה בכל רחבי העולם.
סדרת המאנגה של קליימור יצאה לראשונה לשווקים ביפן בשנת 2001 על ידי המוציא לאור היפני Shueisha במגזין היפני "Monthly Shōnen Jump". כיום סדרת המאנגה עדיין מופקת כאשר 17 כרכים פורסמו עד היום.
בעקבות סדרת המאנגה הפיקו אולפני האנימציה Madhouse סדרת אנימה המבוססת על עלילת סדרת המאנגה. הסדרה שודרה לראשונה ב-3 באפריל 2007 ברשת הטלוויזיה היפנית NTV והכילה 26 פרקים.
מלבד סדרת האנימה הופק משחק פעולה המבוסס על עלילת הסדרה לקונסולה נינטנדו DS.
תקציר עלילה

לפני זמן רב יצורים אפלים הנקראים יומה (Yoma) לבשו את צורתם של בני האדם, חיו בעיירות אנושיות וניזונו מאיבריהם של בני האדם בסתר. אף בן אדם לא יכל לזהות יומה או להביס אחד עד שארגון אנונימי יצר חצי-אדם, חצי-יומה שיוכל להגן על בני האדם מפני היומה, תמורת סכום כסף.
במהלך השנים בני האדם התחילו לכנות לוחמות אלה בשם קליימור(Claymore) בהתבסס על חרבותיהן.
הן מכונות גם בשם "המכשפות כסופות העיניים"("Silver Eyed Witches"), מבוסס על האופי שלהן ועל צבע עיניהן בזמן שהן נלחמות. קליימור בשם קלייר אשר מצילה עיירה קטנה מיומה פוגשת את ראקי ילד שהוריו נהרגו על ידי יומה. מתוך הכרת תודה ראקי עוקב אחרי קלייר מעיר לעיר במהלך העבודות שלה להריגת יומה. הסיפור הופך להיות סיפור של נקמה שקלייר נפגשת עם דמות מעברה.
דמויות > הדמויות הראשיות

קלייר (クレア Kurea) - הדמות הראשית בסדרה קלייר היא קליימור מספר 47 שהיא גם המספר הנמוך והחלש ביותר בארגון, קלייר היא קליימור מהסוג ההגנתי. כשהייתה ילדה, קלייר פגשה קליימור בשם תרזה (שהייתה קליימור מספר 1 בארגון ומתה נגד פריסילה) ויצאה איתה למסע להריגת יומה ברחבי העולם. הארגון היה צריך להרוג את תרזה בעקבות זה שהיא הרגה בני אדם אז הוא שלח את הלוחמות הטובות ביותר של הארגון כדי להביס אותה, אבל היא לא הייתה מוכנה למות ולעזוב את קלייר לבדה. במהלך קרב של תרזה נגד פריסילה, פריסילה התעוררה והרגה את תרזה. קלייר אשר רצתה לנקום ביקשה מהארגון שיכניס לתוכה את האיברים של תרזה. כעבור כמה שנים קלייר פוגשת את ראקי (ילד שמצילה בעיירה קטנה) והוא מצטרף אליה למסע להריגת יומה ולנקמה בפריסילה. במהלך מסעה קלייר פוגשת 3 לוחמות ועושה איתן ברית שתחקור על כוונותיו האמיתיות של הארגון בסתר.
ראקי (ラキ Raki) - ראקי הוא ילד קטן שכל משפחתו נרצחה על ידי יומה, אחיו הגדול של ראקי הפך ליומה ועמד לאכול את ראקי ובשנייה האחרונה קלייר הצילה אותו. לאחר מכן ראקי מסולק מהעיר שלו משום שאחיו היה היומה. ראקי עקב אחרי קלייר ונשבע שיום אחד הוא יהיה זה שיציל אותה, הוא הצטרף אליה למסע להריגת יומה בתור הטבח שלה.
פריסילה (プリシラ Purishira) - לאחר שכל משפחתה מתה מהתקפת יומה פריסילה מחליטה להרוג כל דבר שקשור לרוע ואפלה והיא מצטרפת לארגון. פריסילה היא מספר 2 בארגון והיא אחת מ-4 הקליימור שנשלחו להרוג את תרזה, במהלך הקרב שלה עם תרזה היא משחררת את כל היוקי שלה ואז היא מבקשת מתרזה להרוג אותה לפני שהיא תתעורר ותהפוך למפלצת, כשתרזה באה להרוג אותה פריסילה חותכת לתרזה את הידיים ואז את הראש ואז היא מתעוררת ובורחת. כעבור כמה שנים ראקי פוגש את פריסילה ואת אסלי בצפון והם מתיידדים.
דמויות > דמויות נוספות

מיריה (ミリア Miria) - קליימור מספר 6 היא נפגשת עם קלייר ועוד 2 לוחמות (דנבה והלן) במהלך משימה להריגת ישות ערה ממין זכר, והן יוצרות ברית שתחקור על כוונותיו האמתיות של הארגון בסתר. כולם מכנים את מיריה בשם "פנטום מיריה" (Phantom Miria) בגלל היכולת שלה להפוך לאשליה כשתוקפים אותה. מיריה משמשת כמפקדת במערכה בצפון (נגד ישויות ערות בראשות איסלי) שבה היא מחלקת 24 לוחמות לחמש קבוצות בצורה כזו שלכל לוחמת תהיה הזדמנות שווה לצבור ניסיון בלחימה נגד ישויות ערות.
דנבה (デネヴ Denevu) - דנבה פוגשת את קלייר ומיריה במהלך משימה להריגת ישות ערה ממין זכר ועושה איתם ברית שתחקור על כוונותיו האמתיות של הארגון בסתר.
הלן (ヘレン Heren) - הלן פוגשת את קלייר ומיריה במהלך משימה להריגת ישות ערה ממין זכר ועושה איתם ברית שתחקור על כוונותיו האמתיות של הארגון בסתר.
מינים

קליימור - לוחמת שהיא חצי אדם חצי יומה. רק היא יכולה לזהות יומה בתחפושת ולהרוג אותו והיא יכולה לרפא את עצמה מהר. לוחמות הקליימור יכולות לשחרר את כוח היומה שבתוכן אבל אם הן עוברות את ה-70% של הכוח הן מאבדות שליטה והופכות לישות ערה (יומה עם כוחות של לוחמת)וקשה מאוד להביס אותן.
יומה - שד הלובש את דמותו של אדם עליו השתלט ומסתתר בעורו על מנת שיוכל לטרוף אנשים נוספים ביתר קלות, היומה ניזון בעיקר ממעייהם של בני האנוש ויש לו תשוקה רבה אליהם.
ישות ערה - לוחמת או לוחם אשר עברו את הגבול שלהם והפכו ליומה עם כוחות של לוחם, ישויות אלו רבי עוצמה וכדי להביסם נדרשת לעיתים קרובות קבוצת לוחמות קליימור ולא לוחמת יחידה שבדרך כלל מסוגלת לטפל במספר יומה טבעיים בכוחות עצמה.
הבלש קונאן

| --- | --- |
 
הבלש קונאן
 סוגה:  ספרות בלשית, קומדיה, דרמה
 יוצר:  גושו אאויאמה

 מאנגה
 יוצר:  גושו אאויאמה
 מאייר:  גושו אאויאמה
 הוצאה:  Shogakukan (יפן)
 התפרסם לראשונה במגזין:  Shonen Sunday
 קהל יעד:  שונן
 תקופת הפרסום המקורית:  2 בפברואר 1994 – עד היום
 מספר הכרכים שהתפרסמו:  1033 כרכים

 אנימה
 אורך פרק:  כ-24 דק'
 במאי:  קנג'י קודאמה, יאסואיצ'ירו יממוטו
 אולפני אנימציה:  TMS אינטרטיינמנט
 רשת שידור:  NNS, Animax (יפן)
 תקופת שידור מקורית:  8 בינואר 1996 – עד היום
 מספר העונות:  31
 מספר הפרקים:  1042

 סרטים
 גורד שחקים המופצץ בזמן (1997).  המטרה ה-14 (1998).  הקוסם האחרון של המאה (1999).  נלכד בעיניה (2000).  ספירה לאחור לגן עדן (2001).  הפנטום של רחוב בייקר (2002).  צומת בעיר הבירה העתיקה (2003).  קוסם שמי הכסף (2004).  אסטרטגיה מעל הממעמקים (2005).  רקוויאם הבלשים (2006).  רוג'ר העליז בכחול הכהה (2007).  ציון מלא של פחד (2008).  מסרק העורב השחור (2009).  הספינה האבודה בשמיים (2010).  רבע השקט (2011).  החלוץ ה-11 (2012).  בלש פרטי בים הרחוק (2013).  צלף ממדי (2014).  חמניות הגיהנום (2015).  הסיוט החשוך ביותר (2016).  מכתב אהבה ארגמני (2017).  זירו האוכף (2018).  אגרוף הספיר הכחול (2019).  קליע השני (2021).  הכלה של ליל כל הקדושים (2022).  צוללת הברזל השחורה (2023).  שלט מיליון הדולר (2024).
הבלש קונאן (ביפנית: 名探偵コナン – מייטאנטיי קונאן; באנגלית: Detective Conan) היא סדרת מאנגה שנוצרה על ידי גושו אאויאמה. היא פורסמה לראשונה ביפן בפברואר 1994, במגזין היפני "Shonen Sunday". הסדרה מופקת עד היום, ופורסמו מעל ל-90 כרכים שלה.
בעקבות הצלחת סדרת המאנגה, הופקה סדרת אנימה המבוססת עליה באולפני האנימציה TMS Entertainment. הסדרה שודרה לראשונה ביפן ב-8 בינואר 1996. מלבד סדרת האנימה, הופקו גם 24 סרטי קולנוע ו-12 סרטי OVA. יצאו לסדרה גם מוצרים נלווים כמו משחקי וידאו, משחקי קלפים, פסקולים ובובות משחק.
בנוסף, הסדרה ידועה כמתן השראה למאנגה המוכרת וואן פיס.
תקציר העלילה

הסדרה עוקבת אחר הנער בן ה-17 שינאיצ'י קודו, חובב סיפורי בלשות ומעריץ של שרלוק הולמס. בזמן טיול עם ראן, חברת ילדותו, הוא נופל למלכודת, ומאולץ לבלוע גלולה אשר הופכת אותו לילד בן 7. אפילו חברו הטוב פרופסור אגאסה אינו מסוגל לעזור לו, ולקודו לא נותר אלא להתחיל את חייו מחדש בשם הבדוי קונאן אדוגאווה. עם האינטליגנציה הגבוהה והדדוקציה היוצאת מן הכלל שלו, ויחד עם חבריו החדשים, קודו, בגרסה בת ה-7 שלו, מנסה לנקות את יפן מפשע ולהחזיר לעצמו את מראהו הישן.
דמויות > הגיבורים הראשיים

שינאיצ'י קודו (קונאן אדוגאווה): הדמות המרכזית בסדרה. בלש בכיר הלומד בתיכון. במהלך ניסיון ריגול הותקף על ידי שני פושעים מאגודת סתרים בשם "הארגון השחור", והם מכריחים אותו לבלוע רעל נסיוני שאמור להרוג אותו. במקום, קודו סובל מתופעת לוואי נדירה של הרעל והופך לילד. קודו מחליט להסתיר את זהותו עד שימצאו מספיק ראיות כדי לעצור את "הארגון השחור". הוא מחליף את שמו לקונאן אדוגאווה, המולחם מהשמות ארתור קונאן דויל ואדוגאווה ראמפו ועובר לגור בביתה של ראן ואביה.
ראן מורי: חברת ילדות של שינאיצ'י, מאוהבת בו בסתר. אלופה בקראטה. אינה חושדת בזהותו האמיתית של קונאן, אך כמה מקרים בסדרה קרובה להבין שקונאן הוא שינאיצ'י. שמה נגזר משם הסופר מוריס לבלאן.
קוגורו מורי: שוטר לשעבר, בן 38. אביה של ראן. נשוי לעורכת הדין ארי קיסאקי, אך הם גרים בנפרד. קוגורו הוא בלש פרטי במקצועו, אך עד הופעתו של קונאן הוא לא היה מסוגל לבצע את עבודתו. חייו חלפו בשתייה חסרת דאגה בבית ובצפיות טלוויזיה. קונאן נוהג לסמם אותו ובאמצעות "פרפר" בצוואר, המשנה את הקול, הוא חושף בשבילו את האמת מאחורי הפשעים. מורי אדם טוב וישר, בעל חוש טוב של צדק, עם זאת, הוא מסורבל ויהיר. לפעמים בעזרת הרמזים של קונאן הוא מצליח לפתור את התעלומה בעצמו. הוא שחקן נלהב של משחקי הימור, כמו מרוצי סוסים ומה-ג'ונג, ומעריץ גדול של השחקנית יוקו אוקינו. הוא מומחה בג'ודו. שמו נגזר מקוגורו אקצ'י, דמות מספרי הבלשות של אדוגאווה ראמפו.